ପୁରୀ ୩|୯ଃ ପୁରୀରେ ଅଶାନ୍ତ ସମୁଦ୍ରର ଉଦ୍ଦାମ ରୂପ। ସମୁଦ୍ର କୂଳ ଲଙ୍ଘିବା ଘଟଣାର ଅନୁଧ୍ୟାନ ପାଇଁ ସେପ୍ଟେମ୍ବର ୫ ଓ ୬ରେ ଚେନ୍ନାଇ ନ୍ୟାସନାଲ ସେଣ୍ଟର ଫର ସଷ୍ଟେନେବଲ କୋଷ୍ଟାଲ ମ୍ୟାନେଜମେଣ୍ଟ ଓ ନ୍ୟାସନାଲ ଇନଷ୍ଟିଚ୍ୟୁଟ ଅଫ୍ ଓସେନିକ୍ ଟେକନୋଲୋଜିର ବରିଷ୍ଠ ବିଶେଷଜ୍ଞ ଦଳ ପୁରୀ ଗସ୍ତରେ ଆସିବେ । ଏହି ଦଳ ସ୍ବର୍ଗଦ୍ବାର ସମ୍ମୁଖ ଓ ବାଙ୍କି ମୁହାଣରେ ସମୁଦ୍ର କାହିଁକି କୂଳ ଖାଉଛି ତାର ଅନୁଧ୍ୟାନ କରିବେ । ସମସ୍ୟାର ସ୍ଥାୟୀ ପ୍ରତିକାର ପାଇଁ ପ୍ରସ୍ତାବ ରଖିବେ । ଏହି ବିଶେଷଜ୍ଞ ଦଳ ମଧ୍ୟ ରାମଚଣ୍ଡୀ ଯିବାର କାର୍ଯ୍ୟକ୍ରମ ରହିଛି ।
